
Grozījumi Meža likumā
Izdarīt Meža likumā (Latvijas Republikas Saeimas un Ministru Kabineta Ziņotājs, 2000, 8. nr.; 2003, 8. nr.; 2005, 5., 10. nr.; 2006, 7. nr.; 2007, 3., 14. nr.; 2008, 24. nr.; Latvijas Vēstnesis, 2010, 76., 106., 205. nr.; 2011, 173. nr.; 2013, 31., 119., 232. nr.; 2015, 34. nr.; 2017, 128., 156. nr.; 2020, 29. nr.; 2021, 84.B, 160.A nr.; 2023, 123. nr.) šādus grozījumus:
1. Papildināt 1. panta pirmās daļu ar 41.1 punktu šādā redakcijā:
· "411) senie meži – vecu dabiski atjaunojušos vietējo koku sugu mežaudžu vai dabisko traucējumu ietekmē no tādām veidojušos jaunāku mežaudžu kopas vismaz 30 hektāru lielā vienlaidus platībā, kurām raksturīga liela strukturālā kompleksitāte, liels atmirušās koksnes apjoms, un kurās tikai ierobežotā to platības daļā var būt redzamas pakāpeniski izzūdošas agrākās cilvēka darbības pazīmes;"
2. Izteikt 9. panta pirmās daļas 1. punktu šādā redakcijā:
· "1) mežaudze ir sasniegusi šādu galvenās cirtes vecumu:
	Valdošā koku suga   
	 Galvenās cirtes vecums (gados)

	Ozols, lapegle       
	 101

	Priede, osis, liepa, goba, vīksna un kļava 
	 81

	Egle, bērzs, melnalksnis 
	 51

	Apse     
	 31"


· 
3. Izteikt 12. panta ceturto daļu šādā redakcijā:
· "(4) Koku ciršana mežā ir aizliegta, ja nav veikta meža inventarizācija normatīvajos aktos par meža inventarizāciju noteiktajā kārtībā, izņemot šā panta trešajā daļā minētos gadījumus, kā arī gadījumus, kad tiek veikta sauso, bojāto un vēja gāzto koku ciršana normatīvajos aktos par koku ciršanu noteiktajā kārtībā."
4. Izteikt 29. panta pirmo daļu šādā redakcijā:
· "(1) Meža īpašnieks vai tiesiskais valdītājs savā īpašumā vai tiesiskajā valdījumā nodrošina pirmreizēju meža inventarizāciju un tās datus iesniedz Valsts meža dienestā, kā arī normatīvajos aktos noteiktajos citos gadījumos veic atkārtotu meža inventarizāciju."
5. Izteikt 36. pantu šādā redakcijā:
· "(1) Bioloģiskās daudzveidības saglabāšanai mežos papildus īpaši aizsargājamām dabas teritorijām, mikroliegumiem un aizsargjoslām ir nosakāmi un saglabājami bioloģiski nozīmīgi meža struktūras elementi, tostarp senie meži. Mežsaimnieciskās darbības aprobežojumi ir spēkā, ja teritorijai ir noteikts aizsardzības statuss. 
· (2) Mežsaimnieciskā darbība, ko veic atbilstoši šim likumam, atzīstama par atbilstošu normatīvo aktu prasībām sugu un biotopu aizsardzības jomā."
Likums stājas spēkā 2026. gada 1. janvārī.

